Na podlagi 29. člena Zakona o lokalni samoupravi (Uradni list RS, št. 94/07-uradno prečiščeno besedilo, 76/08, 79/09, 51/10, 84/10-Odl.US in 40/12-ZUJF), 17. člena Statuta Mestne občine Murska Sobota (Uradni list RS, št.23/07- uradno prečiščeno besedilo in 49/10), Odloka o načrtu za kakovost zraka na območju Mestne občine Murska Sobota (Uradni list RS, št.88/13) je Mestni svet Mestne občine Murska Sobota, na         redni seji dne        sprejel naslednji 

S K L E P 

o sprejemu karte za določitev območij prednostnih načinov ogrevanja

 na območju Mestne občine Murska Sobota
1. člen

S tem sklepom se sprejme karta za določitev območij prednostnih načinov ogrevanja na območju  Mestne občine Murska Sobota. 
2. člen

Karta območij prednostnih načinov ogrevanja v Mestni občini Murska Sobota vsebuje :
· podatke o meji območja največje obremenjenosti z delci PM (10), ki je enaka območju Mestne občine Murska Sobota, 

· podatke o meji območja, kjer je kot prednostni način ogrevanja določeno daljinsko ogrevanje, na parcelo natančno in 
· podatke o meji območja, kjer je kot prednostni način ogrevanja določena uporaba zemeljskega plina, na parcelo natančno, 
· podatke o drugih območjih, kjer je možna uporaba drugih alternativnih virov ogrevanja (toplotne črpalke…). 

· podatke o območju za daljinsko omrežje na lesno biomaso (sekanci). 
3. člen

Karta območij iz 2.člena tega sklepa, se uporablja za namen dodeljevanja subvencij države za spodbujanje učinkovite rabe energije, rabe obnovljivih virov energije in zagotavljanje prihrankov energije pri končnih odjemalcih in se posreduje Eko skladu, j.s. in ministrstvu, pristojnemu za energijo. 
4.člen

Ta sklep začne veljati in se uporabljati z dnem sprejetja na mestnem svetu. 
Številka: 007-0016/2013-6 (180)
V Murski Soboti, dne ….

Župan

Mestne občine Murska Sobota

Anton ŠTIHEC, univ.dipl.inž.grad.

O B R A Z L O Ž I T E V

I. PRAVNA PODLAGA

Vlada Republike Slovenije je dne 23.10.2013 sprejela Odlok o načrtu za kakovost zraka na območju Mestne občine Murska Sobota, ki je bil objavljen v Uradnem listu RS, št.88/13. 
Mestni svet Mestne občine Murska Sobota je dne 12.9.2013 sprejel sklep št.007-0016/2013-3 (180), s katerim se je seznanil s predlogom Odloka o načrtu za kakovost zraka na območju Mestne občine Murska Sobota, ki ga je pripravilo Ministrstvo za kmetijstvo in okolje, v sodelovanju z mestno upravo Mestne občine Murska Sobota, št.007—633/2012 z dne 19.8.2013 in soglašal z nalogami občine, ki izhajajo iz predloga odloka. 
Četrti odst.4.člena navedenega odloka določa, da občina za namen dodeljevanja subvencij zagotovi Eko skladu, j.s. in ministrstvu, pristojnemu za energijo, podatke o meji območja iz 2.člena odloka, na parcelo natančno in podatke o mejah območij, kjer je kot prednostni način ogrevanja določeno daljinsko ogrevanje ali uporaba zemeljskega plina, prav tako na zemljiško parcelo natančno. 
Glede na to, da bo v naslednjih dneh objavljen javni poziv za dodeljevanje subvencij Eko sklada za nepovratne finančne spodbude vlagateljev, podrobnejši program ukrepov, katerega bi po navedenem odloku moralo pripraviti pristojno ministrstvo in uskladiti z občino, pa še ni pripravljen, je potrebno sprejeti karto območij za  namen dodeljevanja subvencij Eko sklada po tem javnem pozivu. V nasprotnem primeru občani Mestne občine Murska Sobota ne bi mogli prejeti dodatnih subvencij iz podnebnega sklada za te namene oziroma za območja največje obremenjenosti z delci PM10. 
III.   PREDMET SKLEPA
S sklepom se potrdi izdelana karta območij, kot to določa 4.člen navedenega odloka in vsebuje: 
· podatke o meji območja največje obremenjenosti z delci PM (10), ki je enaka območju Mestne občine Murska Sobota, 

· podatke o meji območja, kjer je kot prednostni način ogrevanja določeno daljinsko ogrevanje, na parcelo natančno (območje vključuje obstoječe območje daljinskega ogrevanja na Lendavski ulici in širitev odjema iz sistema daljinskega ogrevanja iz centralne kotlovnice na Lendavski ulici v M.Soboti), 
· podatke o meji območja, kjer je kot prednostni način ogrevanja določena uporaba zemeljskega plina, na parcelo natančno, 
· podatke o drugih območjih, kjer je možna uporaba drugih alternativnih virov ogrevanja (toplotne črpalke…) in
· podatke o območju za daljinsko omrežje na lesno biomaso (sekanci), v Bakovcih. 
Na podlagi sprejetega sklepa,  se bo za potrebe uporabe s strani Eko sklada, j.s., ministrstva, pristojnega za energijo in ostalih uporabnikov,  to je predvsem prijaviteljem na  javne razpise Eko sklada j.s.,  omogočal vpogled v računalniško aplikacijo, ki bo izdelana na podlagi sprejete karte območij, z možnostjo iskanja po določeni parceli. 

Območje, kjer je kot prednostni način ogrevanja določena uporaba zemeljskega plina, se je določilo glede na sedanji potek izgrajenega omrežja plinovoda, pri tem pa se je upošteval 15 m pas na vsako stran levo in desno. Ne glede na tako določen pas 30 m, so v tem zajete površine celotne parcele, na parcelno mejo natančno, kot to določa odlok.  Pas v navedeni širini je določen na podlagi ekonomske upravičenosti uporabe tega energenta. 
Območje, kjer je kot prednostni način ogrevanja določena uporaba daljinskega ogrevanja, se je določilo glede na že obstoječe omrežje daljinskega ogrevanja in  glede na predvidene investicije v širitev omrežja daljinskega ogrevanja v kratkoročnem obdobju in predvidenega mikro sistema daljinskega ogrevanja na lesno biomaso v Bakovcih. 
V kolikor bo na prednostno določenem območju (daljinsko ogrevanje in zemeljski plin) občan izbral drug energent oz. se ne bo priključil v sistem daljinskega ogrevanja, ne bo deležen dodatnih spodbud vlagateljev iz podnebnega sklada.

Ostala območja, izven navedenih območij za prednostno uporabo zemeljskega plina in daljinskega ogrevanja, so območja, kjer lahko občani pridobivajo subvencije tudi za uporabo drugih energentov, v kolikor so izbrali kurilno napravo iz seznama kurilnih naprav, ki je ob vsakokratnem razpisu objavljen na spletni strani Eko sklada, j.s.
V. ZAKLJUČEK

Mestnemu svetu Mestne občine Murska Sobota se predlaga, da sprejme predloženi Sklep o sprejemu karte za določitev območij prednostnih načinov ogrevanja na območju Mestne občine Murska Sobota.








Anton ŠTIHEC, univ.dipl.inž.grad

